Ak chcete jazdiť prevažne po chodníkoch a cestách a bicykel využiť aj ako formu cvičenia, v tom prípade bude cestný bicykel alebo fitness bicykel skvelou voľbou.
Ak chcete využívať bicykel najmä na dochádzanie po meste, môžete zvážiť mestský bicykel alebo malý a úsporný skladací bicykel, či pohodlný trekingový bicykel. V prípade, že budete využívať bicykel aj na dochádzanie po meste, aj na športové využitie, jazdiť po asfalte, ale možno aj po štrkových bočných cestách, určite sa poobzerajte po gravel bicykli, ktorý je v súčasnosti asi najuniverzálnejší typ bicykla. Ak budete bicykel využívať najmä na občasnú oddychovú cykloturistiku po asfalte alebo niekde po poľných alebo ľahkých lesných cestách, bude vám dobre slúžiť crossový bicykel. Naopak, ak túžite na bicykli zdolávať kopce, nerovný terén a nijako sa v hrboľatom zablatenom teréne neobmedzovať, jednoznačne si vyberte horský bicykel